Page:Comical story of Thrummy Cap and the ghaist (1).pdf/5

5 Farer to gang tho' it were fair; See gin ye ha'e a bed to spare; Whate'er ye charge we sanna grudge, But satisfy ye e'er we budge To gang awa—and fan 'tis day, We'll pack our all and tak the way— The landlord says o' beds I've nane, Our ain fowks they will scarce contain, But gin ye'll gang but twa miles forret, Aside the kirk dwall Robbie Dorret, Wha keeps a change house sells guid drink, His house ye may mak out I think— Quoth Thrummy that's ower far awa'; The roads are sae blawn up wi snaw, To mak it is nae in our power; For look ye there's a gath’ring shower Is coming on—you'll lat us bide, Tho' we sud sit by the fire side— The landlord says to him, na, na, I canna lat ye bide ava; Chap aff—for 'tis nae worth your while To bide, whan ye hae scrimp twa mile To gang, sae quickly aff you'll steer, For faith I doubt ye'll nae be here. Twa mile! quo' Thrummy deil speed me If frae your house this night I jee; Are we to starve in christian land? As langs my stick bides in my hand, An' siller plenty in my pouch, To nane about your house I'll crouch; Landlord, ye needna be sae rude, For faith we'll mak' our quarters good.